L’aparcament públic municipal del carrer Mestre Lope aconsegueix la seua màxima ocupació
2025-07-24

L’aparcament públic municipal del carrer Mestre Lope, a Burjassot, ha aconseguit en aquests moments la seua màxima ocupació, fregant els límits disponibles. En concret, un 88% de les places disponibles es troben llogades, la qual cosa segons de CEMEF, empresa pública municipal encarregada de la seua gestió, posa de manifest l’acceptació de la població de l’oferta que l’Ajuntament posa a l’abast dels veïns, en una zona saturada de vehicles.

El lloguer d’una plaça de garatge té un cost de 46,14€, IVA inclòs, per als usuaris, preu molt competitiu i que, per tot el que s’ha exposat anteriorment, té una gran acceptació per part de la població. L’aparcament disposa de totes les mesures de seguretat per a l’accés i permanència dels vehicles, comptant amb mitjans informatitzats per a la lectura de les matrícules, ascensor per a les diferents plantes, lavabos etc.

CEMEF preveu que, pròximament, s’ocuparan les poques places disponibles en aquests moments. L’aparcament públic municipal s’autofinança amb els seus ingressos, no suposant per a les arques municipals cap cost, una circumstància que també beneficia als habitants del municipi.